Folketing
2003-12-12

Sådan er det i år, sådan bliver det også næste år, og det er endda sådan, at det tegner til, at vi slår Finland næste år, så vi får et større overskud og bliver bedst af dem alle sammen. Næste år er der altså kun to EU-lande, der har overskud på den offentlige sektors saldo. Det er sådan, at når man ser på Danmark udefra - derfra, hvor vidsynet gør sig gældende, og hvor man kan se det hele under et - har man altså en helt anden bedømmelse af Danmark end den, som dele af Folketinget har, og derfor spørger man også: Hvordan i alverden kan det være, at det går så godt? Hvad har I egentlig gjort? Hvad er det, vi kan lære?